ጠቅላይ ሚኒስትር ዶ/ር አብይ አህመድ ከጊኒ ፕሬዝዳንት አልፋ ኮንዴና ልዑካቸው ጋር ተወያዩ
ጠቅላይ ሚኒስትር ዶክተር አብይ አህመድ ከጊኒ ፕሬዝዳንት አልፋ ኮንዴ እና ልዑካቸው ጋር በጽህፈት ቤታቸው ተወያዩ፡፡በውይይቱ ወቅት በአትዮጵያና በጊኒ መካከል ስላለው መልካም ወዳጅነት የጠቀሱት ጠቅላይ ሚኒስትሩ የሁለቱን ሀገራት ግንኙነት ለማጠናከር መልካም መሰረት እንደሚጥል ጠቅሰዋል፡፡የጊኒው ፕሬዝዳንት ኮንዴ በበኩላቸው ጠቅላይ ሚኒስትር አብይ በአገሪቱ ዲሞክራሲያዊ ሂደትን በማምጣትና በመምራት ያሳዩትን ለውጥ እንዲሁም በኢትዮጵያና ኤርትራ መካከል ለረጅም አመታት የነበረውን ቋጠሮ ለመፍታት በመቻላቸው ያላቸውን አድናቆት ገልጸዋል፡፡ከሁለትዮሹ ውይይት በኋላም ሁለቱ መሪዎች የጥምር ሚኒስቴራዊ ኮሚሽን ምስረታ፣ ግብርና፣ የአየር ትራንስፖርት፣ ጤና፣ ሳይንስና ከፍተኛ ትምህርት እና ባህልና ቱሪዝም ዘርፎች ዙሪያ አብሮ ለመስራት በዛ ያሉ ስትራቴጂክ ስምምነት ፊርማዎችን መርተዋል፡፡(ምንጭ፡-የጠቅላይ ሚኒስትር ጽ/ቤት)